Suv va olov. Suv va olov ("") 2013-yilda Özcan Deniz tomonidan suratga olingan turk filmidir. Syujeti. Londonga uchayotgan samolyotda tasodifan uchrashgan Yağmur va Kemal bir-birlarini sevib qolishadi. Londonda eng goʻzal kunlarini oʻtkazgan juftlikning baxtli kunlari uzoq davom etmaydi. Yağmurning musaffo tuygʻulariga qaramay, Kemal undan uzoqlashishga majbur boʻladi. Chunki uning oʻzigagina ayon qorongʻu sirlari bor. Asl ismi Haşmet boʻlgan Kemal katta mahfiy toʻdaning ashaddiy dushmani, undan otasining xunini talab qilayotganlar bor va ularning opasi Haşmetni sevib qoladi. Oʻrtada shart tuziladiki, xun talab qilayotgan oʻgʻillar Haşmetni tinch qoʻyadi, agarki u opalariga uylansa. Hayoti chigal boʻlgan Haşmet oʻz muammolariga Yağmurni ham aralashtirishga majbur boʻladi.